Margaret Oos is 'n huis in Groot Brakrivier, 'n kusdorpie naby Mosselbaai, geleë. Die dorp is bekend vir sy gematigde klimaat deur die jaar, goue strande en 'n hele rits natuurlike- kulturele-, en historiese besienswaardighede.
Dié huis het slaapplek vir 6 gaste en beskik oor 3 slaapkamers en 2 badkamers. Elke kamer het 'n dubbelbed. Die eerste badkamer is en suite en het 'n stort. Die tweede badkamer het 'n bad.
Die kombuis is met 'n yskas-vrieskas, stoof, oond, mikrogolf, skottelgoedwasser en wasmasjien toegerus. Ander geriewe sluit 'n braai-area, 'n TV met DStv en veilige parkeerplek in.
Gaste kan visvang, voëlkyk, bootvaar, duik, snorkel, swem, voetslaan, gholfspeel en valskermsweef in die area.